armvectores/hy_wikipedia_2023 huggingface dataset:
Օլթիի ճակատամարտ

Օլթիի ճակատամարտ (թուրքերեն՝ Oltu Muharebesi), ընթացել է երկու փուլով․ առաջինը՝ 1920 թվականի հունիսի 18-25-ին։ Դրա ընթացքում բախումներ են տեղի ունեցել հայկական տեղական զորքերի և թուրքական միլիցիայի միջև այդ ժամանակ Վրաստանի կազմում գտնվող Օլթիում, որը, սակայն, վերահսկվում էր թուրքական ուժերի կողմից։ Երկրորդ բախումը, որի ընթացքում թուրքական ուժերը դուրս են մղել հայկական զորքերին Օլթիից, ընթացել է սեպտեմբերի 3-5։


== Նախապատմություն ==
Առաջին համաշխարհային պատերազմում պարտություն կրած Օսմանյան կայսրությունը կորցրել էր իր տարածքները, որոնք մինչև ռուսական հեղափոխության սկսվելը գտնվում էին Ռուսական կայսրության կազմում, իսկ դրանից հետո՝ Հայաստանի և Վրաստանի իշխանությունների։ Սևրի պայմանագրով դեռևս չէր սահմանվել Օլթի-Արդահանի պատկանելիության հարցը։ 1878 թվականին Ռուսաստանին անցած Օլթի-Արդահանի մարզը իրավաբանորեն անցավ Վրաստանի կազմ, երբ 1918 թվականի մայիսի 26-ին Վրաստանը հռչակեց իր անկախությունը։ Միայն երկու օր անց՝ մայիսի 28-ին, հռչակվեց Հայաստանի անկախությունը, որը շուտով վերագրավեց Օլթի-Արդահանը։


== Առաջին բախում ==
Հակամարտությունը սկիզբ առավ, երբ Վրաստանի դեմոկրատական հանրապետության ուժերը չկարողացան իրենց վերահսկողությունը պահպանել իր արևմտյան նահանգի՝ Օլթիի վրա, որտեղ իրենց վերահսկողությունը սահմանեցին տեղական իսլամադավան ցեղերը։ Այդ ցեղերը սկսեցին բախումներ հրահրել հայկական սահմանապահ զորքերին, որոնք էլ սկսեցին պատժիչ արշավանքներ ձեռնարկել ընդդեմ այդ ցեղերի։ 1920 թվականի հունիսի 16-ին հայկական ուժերը ներխուժեցին Օլթի-Արդահան և գրավեցին այն։ Շուտով կնքվում է Սևրի պայմանագիրը, որի շնորհիվ Հայաստանին է տրվում մի շարք տարածքներ (այդ թվում՝ Օլթին), որը, սակայն, շատ ավելի քիչ էր, քան նախանշել էր Վուդրո Վիլսոնը։


== Երկրորդ բախում ==
Օգոստոսին հայկական կառավարությունը փորձեց վերագրավել պատմական Օլթի գավառը, ինչի հետևանքով սեպտեմբերի 3-ին գեներալ Քյազըմ Կարաբեքիրը թուրքական զորքերի՝ 4 գումարտակների հետ միասին ներխուժեց գավառ և դուրս մղեց այնտեղից հայկական ուժերին։ Շուտով՝ սեպտեմբերի 20-ին Կարաբեքիրը ներխուժեց Հայաստանի առաջին հանրապետություն, ինչը ստիպեց հայկական կառավարությանը 4 օր անց պատերազմ հայտարարել Թուրքիային։ Սկսվեց հայ-թուրքական պատերազմը։


== Տես նաև ==
Հայ-թուրքական պատերազմ (1920)


== Ծանոթագրություններ ==
Ջարեդ Պադալեկի

Ջարեդ Տրիստան Պադալեկի (անգլ.՝ Jared Tristan Padalecki, հուլիսի 19, 1982(1982-07-19), Սան Անտոնիո, Տեխաս), լեհական արմատներով ամերիկացի դերասան է։ Հայտնի է դարձել խաղալով «Գիլմոր աղջիկները» և «Գերբնականը» հեռուստասերիալներում խաղացած դերերով։


== Կենսագրություն ==
Ջարեդ Պադալեկին ծնվել է 1982 թվականի հուլիսի 19-ին Տեխասի Սան Անտոնիո քաղաքում։ Հայրը՝ Ջերալդ Պադալեկին, հարկային հաշվապահ էր, իսկ մայրը՝ Շերոն Քեմմերը, ուսուցչուհի։ Ունի ավագ եղբայր՝ Ջեֆֆ և կրտսեր քույր՝ Մեգան։ 12 տարեկան հասակից Ջարեդը սկսել է դերասանական արհեստի դասընթացներ հաճախել։ Սովորել է Սան Անտոնիոյի «Ջեյմս Մեդիսոն» դպրոցում։ 1999 թ. Պադալեկին հաղթեց «Claim To Fame» մրցույթը, որի հետևանքով իրավունք ձեռք բերեց «Teen Choice Award» մրցանակաբաշխության ժամանակ մրցանակներ շնորհելու, և այստեղ հանդիպեց իր ներկայիս գործակալին։ Դպրոցն ավարտելուն պես, 2000 թվականին, Ջարեդը տեղափոխվում է Լոս Անջելես, դերասանական կարիերան շարունակելու համար, սակայն մինչ այդ նախատեսում էր ընդունվել Տեխասի համալսարան։
Ջարեդ Պադալեկիի առաջին դերասանական աշխատանքն էր 1999 թվականի  նկարահանված «A Little Inside» երկրորդական կարգի դերը։ 2000 թվականին ստանձնել է Դին Ֆորեսթերի դերը հայտնի «Գիլմոր աղջիկները» հեռուստասերիալում, և նկարահանվել է այնստեղ մինչ 2005 թվականը։ 2005 թվականին մասնակցել է քասթինգի «Գերբնականը» սերիալում նկարահանվելու համար, և ստացել է Սեմ Վինչեսթերի գլխավոր դեր, որում խաղում է մինչ այժմ։


== Ֆիլմագրություն ==
«Ուրբաթ, 13» (2009)
«Վախի տունը» (2007)
«The Christmas Cottage» (2008)
«Գերբնականը» (2005-2020), հեռուստասերիալ
«Cry Wolf»' (2005)
«House of Wax» (2005)
«Ֆենիքսի թռիչքը» (2004)
«New York Minute» (2004)
«Երիտասարդ ՄաքԳիվեր» (2003)
«Cheaper by the Dozen» (2003), տիտրերում նշված չէ
«Անվերջ լույսի օղակը» (2002)
«Գիլմոր աղջիկները» (2000-2005) հեռուստասերիալ
«Տանից մոտ» (2001)
«Լռակյաց վկան» (2000)
«A Little Inside» (1999)


== Ծանոթագրություններ ==


== Արտաքին հղումներ ==
Ջարեդ Պադալեկին Internet Movie Database կայքում
Ջարեդ Պադալեկին tv.com կայքում Archived 2010-11-26 at the Wayback Machine.(անգլ.)
Իվանո-Ֆրանկովսկ

Իվանո-Ֆրանկովսկ (ուկր.՝ Івано-Франківськ), պատմական քաղաք Ուկրաինայի հարավ-արևմուտքում։ Իվանո-Ֆրանկովսկի մարզի վարչական կենտրոնն է։


== Անվանում ==
Հիմնադրվել է 1662 թվականին և կոչվել Ստանիսլավ՝ լեհ մագնատ Ստանիսլավ Պոտոցկու անունով։ 1962 թվականին վերանվանվել է Իվանո֊Ֆրանկովսկ։


== Կլիմա ==
Իվանո-Ֆրանկովսկը գտնվում է Կարպատյան լեռների տարածաշրջանում՝ ծովի մակարդակից մոտավորապես 120 մ բարձրության վրա։ Կլիման այստեղ հստակ է՝ տաք ամառներ և ցուրտ ձմեռներ։


== Ծանոթագրություններ ==
Հրանտ Տեր-Պողոսյան

Հրանտ Յուրիի Տեր-Պողոսյան (սեպտեմբերի 22, 1969, Երևան, Հայաստան), հայ բժիշկ-ստոմատոլոգ, բժշկական գիտությունների դոկտոր։ ՀՀ գլխավոր մանկական ստոմատոլոգ։ Երևանի Մխիթար Հերացու անվան պետական բժշկական համալսարանի մանկական ստոմատոլոգիայի և օրթոդոնտիայի ամբիոնի վարիչ։


== Կենսագրություն ==
Հրանտ Յուրիի Տեր-Պողոսյանը ծնվել է 1969 թվականի սեպտեմբերի 22-ին Երևանում։ 1987-1993 թ. գերազանցությամբ ավարտել է Երևանի պետական բժշկական ինստիտուտի ստոմատոլոգիական ֆակուլտետը` ստանալով բժիշկ-ստոմատոլոգի որակավորում։ 1994-1997 թթ. ավարտել է Երևանի պետական բժշկական համալսարանի կլինիկական օրդինատուրան՝ մանկական ստոմատոլոգիա՚ մասնագիտությամբ։
1998-2001 թթ. աշխատել է ԵՊԲՀ-ի մանկական ստոմատոլոգիայի և ստոմատոլոգիական հիվանդությունների պրոֆիլակտիկայի ամբիոնում որպես ասիստենտ,
2002-2006 թթ. աշխատել է ԵՊԲՀ-ի մանկական ստոմատոլոգիայի և ստոմատոլոգիական հիվանդությունների պրոֆիլակտիկայի ամբիոնում որպես դոցենտ,
2002 թ. Հիմնադրել է «Ալֆաստոմ» կլինիկան, որը հանդիսանում է առաջին մասնագիտացված օրթոդոնտիկ կլինիկան ք. Երևանում,
2006 թ- ից ղեկավարում է ԵՊԲՀ-ի օրթոդոնտիայի ամբիոնը և գլխավորում ԵՊԲՀ-ի №2 ստոմատոլոգիական կլինիկան,
2008-2010 թթ. և 2012 թ –ից առ այսօր հանդիսացել է ԵՊԲՀ-ի Ստոմատոլոգիական Կրթություն և գիտություն ասոցիացիայի փոխնախագահ,
2011 թ-ից առ այսօր ԵՊԲՀ-ի մանկական ստոմատոլոգիայի և օրթոդոնտիայի ամբիոնի վարիչ,
2015 թ-ից առաջինն է, ով Հայաստանում զբաղվել է նյարդամկանային ստոմատոլոգիայով։
1999 թ. պաշտպանել է թեկնածուական ատենախոսություն «Ծնոտային աճի ինտենսիվ հիմնավորում կարկասա-զսպանակային օրթոդոնտիկ սարքերի կիրառման ժամանակ» թեմայով։
2010 թ-ին պաշտպանել է դոկտորական ատենախոսությունը՝ «Ուղիղ աղեղի տեխնիկայի կիրառմամբ ատամնածնոտային անոմալիաների բուժման կլինիկո-մորֆոմետրիկ և բիոմեխանիկական հիմնավորումը» թեմայով։
Հանդիսանում է 18 մեթոդական հանձնարարականների, 4 ռացիոնալ առաջարկների հեղինակ, ինչպես նաև մոտ 51 հրատարակությունների հեղինակ և համահեղինակ։ Ունի գյուտերի 4 արտոնագիր։
Հրանտ Տեր-Պողոսյանի ղեկավարությամբ պաշտպանվել է 3 թեկնածուական թեզ բժշկագիտության և կենսամեխանիկայի ոլորտներում։


== Անդամակցություն ==
1996 թ.-ից Հայաստանի ստոմատոլոգների ասոցիացիայի անդամ
1999 թ.-ից հանդիսանում է Ռուսաստանի Օրթոդոնտների Ասոցիացիայի անդամ
2001 թ.-ից` Օրթոդոնտների Համաշխարհային Ասոցիացիայի անդամ
2002 թ.-ից ընդգրկված է Ռուսաստանում մասնավոր պրակտիկայի իրավունք ունեցող օրթոդոնտների ցուցակի մեջ
2006 թ.-ից Հայաստանի օրթոդոնտների ասոցացիայի նախագահ
2010 թ.-ից` Ատամնաբուժական Միջազգային Ակադեմիայի անդամ
2011 թ.-ից` Եվրոպական Օրթոդոնտների Միության անդամ
2013 թ.- ից Քնի խանգարումների հայկական ասոցիացիայի անդամ


== Վերապատրաստումներ ==
Անցել է որակավորման բարձրացման կուրսեր Հայաստանում, Ռուսաստանում, Գերմանիայում, Ֆրանսիայում, Շվեցարիայում, Լիտվայում, Չեխոսլովակիայում, Մեծ Բրիտանիայում, Միացյալ Արաբական Էմիրություններում և այլուր։
ՀՀ առողջապահության նախարարության կողմից տրվել է պարգևատրում։


== Ծանոթագրություններ ==
Կիմ Հոնգ Դո

Կիմ Հոնգ Դո (հայտնի է նաև որպես Թանվոն, հանգըլ՝ 김홍도, 1745[…], Անսան, Գյոնգի, Հարավային Կորեա - 1806), կորեացի նկարիչ և վայելչագրության մասնագետ։


== Կյանք և ստեղծագործություն ==
Կիմ Հոնգ Դոն մեծացել է Հարավային Կորեայի Անսան քաղաքում։ Այստեղ, ժամանակի հայտնի վարպետ Գանգ սե Հվանի մոտ սովորել է գեղագրության արվեստը։ Ընդունվել է թագավորական պաշտոնական ծառայության, դառնալով Տոհվասո ակադեմիայի անդամ։ Այնուհետև դարձել է թագավորական պալատի նկարիչ։ 1771 թվականին նա նկարում է Կորեայի թագավորի Չոնջոյի դիմանկարը։ 1788 թվականին նա մեկնում է Կորեայի մշակութային կենտրոն՝ Անդոն։ Ավելի ուշ ապրում է Կիմ լեռներում, որտեղ էլ շատ նկարներ է նկարել։ Թանվոնը եղել է կորեացի առաջին նկարիչ, ով իր նկարբերից մեծամասնությունում պատկերել է ժամանակակից կորեկան հասարակության կյանքից առօրեկան տեսարաններմ, որոնք կատարման տեսանկյունից մոտ են 17-18-րդ դարերի հոլանդացի վարպետների գլուխգործոցներին։ Թանվոնի նկարը, որը պատկերում է աստվածների խորհուրդը, 1971 թվականին ներառվել է կորեական ազգային հարցտությունների ցանկում (համար 139)։
Հևոնի և Օվոնի հետ միասին Թանվոնը կազմում է «Երեք Վոներ» կորեական նկարիչների խումբը։ Օվոնի և 15-րդ դարի վարպետ Ան Գյոնի հետ միասին մտնում է Կորեայի նշանակալից գեղանկարիչների եռանկյունու մեջ։ Անսան քաղաքում նրա անունով է կոչվում շրջաննեից մեկը, այնտեղ նաև ամեն տարի անցկացվում է արվեստների փառատոն՝ «Danwon Art Festival»:


=== Մահ ===
Կիմ Հոնգ Դոն մահացել է մենակության ու աղքատության մեջ, թեև նկարչի մահվան տարին հայտնի չէ։ Տարբեր աղբյուրներում տարբեր է գրված։ Կա աղբյուր, ըստ որի նա մահացել է 1806 թվականին, կան նաև աղբյուրներ, որ մահացել է մոտ 1810 թվականին և 1814 թվականից հետո։


== Պատկերասրահ ==

		
		
		
		
		
		
		


== Ծանոթագրություններ ==


== Մատենագրություն ==
Pratt Keith L., Rutt Richard, Hoare James E. (1999)։ Korea, A Historical and Cultural Dictionary։ Durham East Asia Series։ Routledge։ էջ 568։ ISBN 978-0-7007-0463-7 
Turner Jane (2003)։ Grove Dictionary of Art։ Oxford University Press, US։ էջ 32600։ ISBN 978-0-1951-7068-9 
 «The Life and Art of Kim Hong-do»։ National Museum of Korea։ Chansol (2015)։ «Danwon Kim Hong-do»։ Chansol Gallery։ Վերցված է 2015-09-21 
KCC (2013)։ «Kim Hong-do»։ Database։ Korean Copyright Commission TWA (2013)։ «Kim Hong-do»։ Art Database։ Towooart
Վերեթեք

Վերեթեք, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Բագրևանդ գետի ձախ կողմի վտակներից մեկի վերին հոսանքի տարածքում, Ալաշկերտ քաղաքից 18 կմ արևելք։


== Բնակչություն ==
XX դարի սկզբին ուներ 18 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բրիտանական անտարկտիկայի տարածք

Բրիտանական Անտարկտիկայի տարածք (անգլ. British Antarctic Territory) - Անտարկտիկայի հատվածը (1709 մլն քմ), գտնվում է 20° և 80° արևմտյան երկայնության միջև և 60° հարավային լայնության վրա, որի վրա էլ ձևավորվում է Մեծ Բրիտանիան, Մեծ Բրիտանիայի արտերկրյա տարածքը։ 
Մեծ Բրիտանիան մշտական ​​ներկայություն է պահպանում Հարավային Ատլանտյան Օվկիանոսի ամենահեռավոր հատվածում 1833 թվականից ի վեր, երբ վերականգնել է իր ինքնիշխանությունը Ֆոլկլենդյան կղզիների նկատմամբ։ 1908 թվականին Մեծ Բրիտանիան ընդլայնեց իր տարածքային պահանջները՝ պնդելով իր տարածքային ինքնիշխանությունը Հարավային Ջեորջիայի, Հարավային Օրքնի կղզիների, Հարավային Շոտլանդական կղզիների, Հարավային Սանդվիչյան կղզիների հետ, որոնք տեղակայված են Հարավային Ատլանտիկայում և Անտարկտիկայի մայրցամաքում 50° հարավային լայնությունից հարավ և սփռված 20° և 80° արևմտյան երկայնության միջև։ Այս բոլոր տարածքները, որոնք հայտնի են որպես Ֆոլկլենդյան կղզիներից կախված տարածքներ, կառավարվում էր Ֆոլկլենդյան կղզիների նահանգապետի կողմից Պորտ Սթենլիից։ 
1917 թվականին տարածքային պահանջները պարզաբանվեցին և տարածվեցին, նաև նշված հատվածին պատկանող ամբողջ տարածքի վրա, մինչև Հարավային բևեռ (այսինքն՝ ամբողջ ժամանակակից Անտարկտիկայի Բրիտանական տարածք), մասնավորապես. «բոլոր կղզիները և ցանկացած տարածքներ, որոնք գտնվում են 20° և 50° արևմտյան երկայնության և 50° հարավային լայնության միջև, և բոլոր կղզիները և ցանկացած տարածքներ 50° և 80° արևմտյան երկայնության և 58° լայնության միջև հարավից»։ 
Ներկայումս տարածքն ընդգրկում է Հարավային Շոթլանդական կղզիները, Հարավային Օրքնի կղզիները, Անտարկտիկական թերակղզին, Ուեդել ծովի ափը, ինչպես նաև Անտարկտիկայի տարածքները, որոնք գտնվում են Հարավային բևեռից դեպի հարավ։
Համաձայն Անտարկտիկայի պայմանագիրը, որը կնքվել է 1959 թվականի դեկտեմբերի 1-ին և ուժի մեջ է մտել 1961 թվականի հունիսի 23-ին, 60° լայնությունից հարավ գտնվող տարածքների պահանջները անորոշ ժամանակով սառեցվում են։ Մասնավորապես, արգելվում է դրանց ընդլայնումը, տարածաշրջանի ռազմականացումը և օգտակար հանածոների արդյունահանումը, չնայած, որ գիտական ​​հետազոտություններին աշխարհի ոչ մի երկրում խոչընդոտներ չկան։ 
Ստորագրված պայմանագրի հիման վրա Մեծ Բրիտանիան պահպանեց այդ տարածքի նկատմամբ իրավունքները։ Միևնույն ժամանակ, Բրիտանական Անտարկտիկայի պահանջվող տարածքի մի մասը համընկնում է Արգենտինայի և Չիլիի տարածքային պահանջների հետ։ 
Անտարկտիկայի թերակղզին հարակից կղզիներով`մարդկանց համար առավել բարենպաստ տեղ է կլիմայական առումով Անտարկտիկայում, հետևաբար, Անտարկտիկայի գիտական ​​կայանների բնակչությունն ամռանը կարող է հասնել շուրջ 3000 մարդու, մինչդեռ նրանց մեծ մասը Մեծ Բրիտանիայի քաղաքացի չէ։ Ձմռանը բնակչությունը նվազում է՝ հասնելով 500-700 գործարանի աշխատողների։ Մշտական ​​բնակիչներ չկան, ինչպես ամբողջ Անտարկտիկայում։ Զբոսաշրջությունը տարածված է միայն ամռանը։


== Տես նաև ==
Ֆոլկլանդյան կղզիների կախված տարածքները (ռուս․)(չաշխատող հղում)
Ելիսաբեթ թագուհու երկիրը (ռուս․)


== Ծանոթագրություններ ==


== Արտաքին հղումներ ==
[1](չաշխատող հղում)(անգլ.)
Կրասնովկա (Տարասովսկի շրջան)

Անվան այլ կիրառումների համար տե՛ս՝ Կրասնովկա (այլ կիրառումներ)Կրասնովկա (ռուս.՝ Красновка), գյուղ Ռուսաստանի Ռոստովի մարզի Տարասովսկի շրջանում։ Մտնում է Կրասնովսկի գյուղական համայնքի կազմի մեջ։
Երչիխա (գյուղ, Բուրինի շրջան)

Երչիխա (ուկրաիներեն՝ Єрчиха), գյուղ Ուկրաինայի Սումիի մարզի Բուրինի շրջանում։
1983 թվականի տվյալներով Երչիխա գյուղում բնակվում էր 70 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոբրիկ (գյուղ, Վրադիևկայի շրջան)

Անվան այլ կիրառումների համար տե՛ս՝ ԲոբրիկԲոբրիկ (ուկրաիներեն՝ Бобрик), գյուղ Ուկրաինայի Նիկոլաևի մարզի Վրադիևկայի շրջանում։ Հիմնադրվել է 1898 թվականին։
2001 թվականի տվյալներով Բոբրիկ գյուղում բնակվում էր 171 մարդ։ Բնակավայրը զբաղեցնում է 0,35 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դոլժիկ (այլ կիրառումներ)

Դոլժիկ, կարող է վերաբերել՝

Դոլժիկ - գյուղ, Ուկրաինայի Ժիտոմիրի մարզի Ժիտոմիրի շրջանում
Դոլժիկ - գյուղ, Ուկրաինայի Խարկովի մարզի Զոլոչևի շրջանում
Դոլժիկ - գյուղ, Ուկրաինայի Խարկովի մարզի Վալկիի շրջանում
Դոլժիկ - գյուղ, Ուկրաինայի Պոլտավայի մարզի Զենկովի շրջանում
Դոլժիկ - գյուղ, Ուկրաինայի Սումիի մարզի Ախտիրկայի շրջանում
Դոլժիկ - գյուղ, Ուկրաինայի Սումիի մարզի Լիպովա Դոլինայի շրջանում
Դոլժիկ - գյուղ, Ուկրաինայի Սումիի մարզի Յամպոլի շրջանում
Հալիմեդե (արբանյակ)

Հալիմեդե (հին հունարեն՝ Ἁλιμήδη), նույնպես հայտնի է որպես Նեպտուն IX, Նեպտուն մոլորակի անկանոն բնական արբանյակ։ Հայտնաբերվել է Մեթյու Հոլմանի, Ջոն Կավելաարսի, Թոմի Գրավի, Ուիզլի Ֆրեյզերի և Դեն Միլիսավլյևիչի կողմից 2002 թվականի օգոստոսի 14-ին։

Հալիմեդեն Նեպտունի արբանյակների միջև երկրորդն է իր էքսցենտրիսիտետով և երրորդը թեքմամբ։ Ցույց տրված դիագրամի վրա այն համեմատված է Նեպտունի այլ արբանյակների հետ։ Հորիզոնական գծից վեր գտնվող արբանյակները ունեն ուղիղ շարժում, իսկ ներքև ընկածները՝ հակադարձ։ Դեղին գծերը ցույց են տալիս պերիկենտրոնից ապոկենտրոն ընկած հեռավորությունը, ներկայացնելով էքսցենտրիսիտետը։
Հալիմեդեն ունի մոտ 62 կիլոմետր տրամագիծ (ենթադրելով, որ նրա ալբեդոն կազմում է 0,04)։ Այն ունի բնական (գորշ) գույն տեսանելի լույսում։ Քանի որ, Հալիմեդեն ունի Ներեիդային չափազանց նման գույն, չափազանց հավանական է (41%), որ այն գոյացել է Ներեիդայի և այլ մարմնի բախման արդյունքում, և հանդիսանում է Ներեիդայի բեկորը։
Հալիմեդեն, ինչպես և Նեպտունի այլ արտաքին արբայակները, անվանվել է 50 ներեուհիներից մեկի անունով։ Մինչև նրա պաշտոնական անվանում ստանալը 2007 թվականի փետրվարի 3-ին, Նեսոն կրում էր նախնական S/2002 N 1 անվանումը։


== Ծանոթագրություններ ==


== Արտաքին հղումներ ==
Մեթյու Հոլմանի Նեպտունի էջը
Դևիդ Ջուիտի էջերը
Նեպտունի հայտնի արբանյակները (Սքոթ Շեփարդ)
ՓՄԿ` Բնական արբանյակների էֆեմերիդները
Միջին ուղեծրային տվյալները (ՆԱՍԱ)
Ապաքինող Ադամսը

Ապաքինող Ադամսը (անգլ.՝ Patch Adams), ռեժիսոր Տոմ Շեդյակի կողմից արտադրված կենսագրական տրագիկոմեդիա՝ հիմնված հայտնի բժիշկ և հիվանդանոցային ծաղրածու Պատչ Ադամսի կյանքի վրա։ Արտադրված տարվա ընթացքում այն արձագանք չստացավ ո՛չ քննադատների, ո՛չ հենց Պատչի կողմից։ Սակայն այն հաջողված էր վարձույթով, ինչպես նաև հետաքրքրություն առաջացրեց բժիշկ Պատչի նկատմամբ։


== Սյուժե ==
Խորը ընկճախտի մեջ ընկած «Պատչ» Ադամսը ընկնում է հոգեբուժարան։ Բայց բժիշկները չեն կարող նրան օգնել, նրան փրկում են հիվանդները։ Նրանք ստիպում են Պատչին կողքից նայել սեփական կյանքին, հումորով մոտենալ դրան։ Սեփական փորձով Ադամսը համոզվում է, որ ծիծաղը կարող է գործել հրաշքներ և բուժել մարդուն։ Լավագույն դեղը ծիծաղն է, որոշ դեպքերում էլ՝ նոու-հաուն։ Պատչը իսկապես փրկում է մարդկանց։


== Դերասանական կազմ ==
Ռոբին Ուիլյամս — Որսորդ «Պատչ» Ադամս
Բոբ Գանտոն
Դենիել Լոնդոն
Իռմա Հոլ
Մոնիկա Փոթեր — Կորին Ֆիշեր
Ֆիլիպ Սեյմուր Հոֆման — Միտչ Ռոման
Հարվի Պրենսել
Ջեյմս Գրին
Ռիչարդ Կիլի
Մայքլ Ջեթեր — հոգեբուժարանի հիվանդ
Ժոզեֆ Սոմեր
Հարոլդ Գուլդ
Պիտեր Կոյոտ
Էլեն Ալբերտինի Դաու — Էգի
Բարրի Շաբակա Հենլի — Էմեթ


== Նկարահանող անձնակազմ ==
Գործադիր պրոդյուսերներ. Մարշա Գրասիս Ուիլյամս, Տոմ Շեդյակ
Նկարիչ. Լինդա դե Սենա
Մոնտաժ. Դոն Ցիմերման
Հագուստ. Ջուդի Ռասկին-Հաուել


== Նկարչական առանձնահատկություններ ==
Ֆիլմը երբեմն ներկայացնում է Պատչ Ադամսի կյանքի իրական պատմությունը՝ դրան ավելացնելով նկարչական դետալներ և իրական փաստեր։


== Մրցանակներ ==
1999 — Օսկար
Առաջադրվել է կետևյալ կատեգորիաներում.
1) — Լավագույն երաժշտություն (մյուզիքլ կամ կատակերգություն)
Մարկ Շեյմեն /Marc Shaiman/
1999 — Ոսկե գլոբուս
Առաջադրվել է կետևյալ կատեգորիաներում.
1) —  Լավագույն ֆիլմ (կատալերգություն/մյուզիքլ)
2) — Լավագույն դերասան (կատակերգություն/մյուզիքլ)
Ռոբին Ուիլյամս /Robin Williams/


== Ծանոթագրություններ ==


== Արտաքին հղումներ ==
«Ապաքինող Ադամսը(անգլ.) ֆիլմը Internet Movie Database կայքում
Վիկտոր Կուդրյավցև (մարզիչ)

Անվան այլ կիրառումների համար տե՛ս՝ Վիկտոր Կուդրյավցև (այլ կիրառումներ)Վիկտոր Նիկոլաևիչ Կուդրյավցև (ռուս.՝ Виктор Николаевич Кудрявцев, հոկտեմբերի 24, 1937(1937-10-24), Տուլա, ՌԽՖՍՀ, ԽՍՀՄ), գեղասահքի ռուս մարզիչ, Մոսկվայի գեղասահքի ֆեդերացիայի նախագահության անդամ, գեղասահքի Ռուսաստանի Դաշնության մարզչական խորհրդի անդամ։


== Կարիերա ==
Վիկտոր Կուդրյավցևը ծնվել է Տուլայում, որտեղ էլ սկզբում զբաղվել է Պիոներների պալատի խորեոգրաֆիկ ստուդիայում։ Երբ Վիկտորը 14 տարեկան էր, նրան առաջարկեցին ընդունվել Մեծ թատրոնին կից խորեոգրաֆիկ ուսումնարան։ Ուսումնարան նա ընդունվեց, սակայն ուսումնարանը դեռ չուներ իր ուսանողական հանրակացարանը, իսկ նրա մոսկվայաբնակ հարազատները չկարողացան նրան օթևան տրամադրել, այդ իսկ պատճառով էլ Վիկտորը վերադարձավ հայրենի Տուլա։ Շուտով Պիոներների պալատում բացվեց գեղասահքի մի խումբ, և 16-ամյա Վիկտորը սկսեց սահել չմուշկներով։ Մի քանի տարի անց նա արդեն երկրի պատանեկան առաջնությանը երրորդն էր և պատրաստվում էր 1956 թվականի Ձմեռային խաղերին որպես ԽՍՀՄ ազգային հավաքականի անդամ։ Դպրոցն ավարտելուց հետո ընդունվել է պետական կենտրոնական Լենինի շքանշանի ֆիզիկական կուլտուրայի ինստիտուտ, որը 1960 թվականին ավարտելուց հետո անցնում է մարզչական աշխատանքի։
Դառնալով մարզիչ՝ Վ. Ն. Կուդրյավցևը մարզել է մի շարք հայտնի գեղասահորդներ։ Առաջին մարզչական հաջողությունը 1975 թվականին էր, երբ նրա սան Սերգեյ Վոլկովը տղամարդկանց մենասահքի ծրագրում դարձավ առաջին սովետական Աշխարհի չեմպիոնը։ Ընդհանուր առմամբ նրա սաները նվաճել են 108 մեդալ երկրի, Եվրոպայի և աշխարհի առաջնություններում։
Վ. Ն. Կուդրյավցևի հիմնական մասնագիտացումը կանանց և տղամարդկանց մենասահքն է, սակայն կա նաև աշխատանքի փորձ սպորտային զույգերի հետ։ Նրա սաներ Լյուդմիլա Սմիռնովա/Անդրեյ Սուրայկինը Սապպորոյում կայացած օլիմպիադայում զբաղեցրել են երկրորդ տեղը՝ պարտվելով Իրինա Ռոդնինա/Ալեքսեյ Ուլանով զույգին միայն մեկ դատավորական ձայնով։
Ներկայումս աշխատում է «ՄՈՍԿՎԻՉ» օլիմպիական ռեզերվի սպորտդպրոցում որպես մարզիչ։


== Աշխատանք արտասահմանյան սպորտսմենների հետ ==
Կարճ ժամանակում Վիկտորն աշխատել է ուժեղ ֆիլիպինցի մենասահորդ Մայքլ Քրիսթին Մարտինեսի հետ, հենց նրա ղեկավարությամբ էլ ֆիլիպպինցի մենասահորդը 2014 թվականի փետրվարին Սոչիում կայացած Ձմեռային օլիմպիական խաղերի ժամանակ հանդես եկավ։


=== Անձնական կյանք ===
Ամուսնացած է Մարինա Տիտովայի նախկին սանի հետ, ով իր մարզական կարիերայի ավարտից հետո, ինչպես և ամուսինը, զբաղվում է մարզչական գործունեությամբ։


=== Մրցանակներ և կոչումներ ===
Փառքի շքանշան (17.04.1998)- Ֆիզիկական կուլտուրայի և սպորտի զարգացման գործում ունեցած հաջողությունների, Դինամո» համառուսաստանյան սպորտային և մարզական հասարակական կազմակերպությունում երկար տարիներ արդյունավետ աշխատանքի համար
Շքանշան «Աշխատանքային քաջության համար» (03.03.1972)
Ռուսաստանի վաստակավոր մարզիչ
ԽՍՀՄ վաստակավոր մարզիչ
ԽՍՀՄ սպորտի վարպետ


== Ծանոթագրություններ ==


== Արտաքին հղումներ ==
Профиль на сайте В. Соловьёва
В. Н. Кудрявцев на сайте ГОУ ДОСН ЭШВСМ «Москвич»
Վեպրիկա

Վեպրիկա (ռուս.՝ Веприка), գետ Ռուսաստանում, հոսում է Կալուգայի մարզում։ Գետաբերանը տեղակայված է Ուգրա գետի ձախ ափին 13 կմ հեռավորության վրա։ Գետի երկարությունը 11 կմ է։ Վեպրիկայի ակունքը գտնվում է անտառներում, Լվա Տոլստոյ գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Ուգրա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100412110000021634
Հիդրոլոգիական ուսումնասիրությունների կոդը - 110002163
Ավազանի կոդը - 09.01.01.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սպիտակաշեն (այլ կիրառումներ)

Սպիտակաշեն անվանումը կարող է վերաբերել.

Սպիտակաշեն՝ գյուղ Արցախի Հանրապետության Հադրութի շրջանում (ներկայում գտնվում է Ադրբեջանի զինվածն ուժերի վերահսկողության ներքո),
Սպիտակաշեն՝ գյուղ Արցախի Հանրապետության Մարտունու շրջանում,
Սպիտակաշեն՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինվածն ուժերի վերահսկողության ներքո)։
Տրոեշչինա (գյուղ, Պոլոննոեի շրջան)

Տրոեշչինա (ուկրաիներեն՝ Троєщина), գյուղ Ուկրաինայի Խմելնիցկիի մարզի Պոլոննոեի շրջանում։
2001 թվականի տվյալներով Տրոեշչինա գյուղում բնակվում էր 273 մարդ։ Բնակավայրը զբաղեցնում է 0,733 կմ² տարածք։ Բնակչության խտությունը կազմում էր 372,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վուստեր շրջան (Մասաչուսեթս)

Վուստեր շրջան (անգլ.՝ Worcester County), ԱՄՆ Մասաչուսեթս նահանգի 14 վարչական միավորներից մեկը։ Ընդհանուր տարածությունը 3.919 կմ² է, բնակչությունը՝ 798.552 մարդ (2010 թ. տվյալներով)։ Շրջկենտրոնն է Վուստեր բնակավայրը։ Կազմավորվել է 1731 թ.։
Ալեքսանդր Գասպարյան

Ալեքսանդր Հրաչյայի Գասպարյան (մարտի 10, 1974(1974-03-10), Երևան, Հայկական ԽՍՀ, ԽՍՀՄ), հայ դերասան։
ՀՀ ժողովրդական արտիստ Հրաչյա Գասպարյանի որդին է, դերասանուհի Արմինե Անդրեասյանի ամուսինը։


== Կենսագրություն ==
1991-1996 թվականներին սովորել է Երևանի թատրոնի և կինոյի պետական ինստիտուտի ռեժիսուրայի բաժնում։ 1995-1996 թվականներին աշխատել է Երևանի Պատանի հանդիսատեսի թատրոնում։ 1997 թվականից աշխատում է Երևանի պետական Համազգային թատրոնում` որպես դերասան, 2008 թվականից` նաև դերասանի վարպետություն և ռեժիսուրա է դասավանդում ԵԹԿՊԻ-ում։


== Դերեր ==
Կ. Մանյե «Օսկար» - Իգոր
Է. Ռոստան «Ռոմանտիկները» - Բլեզ
Ա. Չեխով «Հոբելյան» - չինովնիկ
Ե. Շվարց «Վիշապը» - քաղաքացի
Ռ. Ծատուրյան «Ընտրություն»
Կամպենիլե «Խեղճ Պետրոս»- թաղման բյուրոյի աշխատակից
Ա. Հայկազյան «Այրվող մոմեր»- ոստիկան
Ռ. Ծատուրյան «Նոր դարի հեքիաթը» - վիշապ
Ռ. Ծատուրյան «Հեքիաթն է կանչում» - Բուրատինո
Հ. Հովհաննիսյան «Վիշապի տարի, գալդ բարի» - Վիշապիկ
Ա. Աղասարյան «Անբան Հուռի» - անպոչ քուռիկ
Ռ. Ծատուրյան «Ամանորյա իրարանցում» - Ջին
Ռ. Մարուխյան «Ամենալավ տունը» - Ավազակ
Ե. Շվարց «Ձյունե թագուհի» - հյուսիսային եղջերու
Ա. Սիմոնյան «Սպիտակաձյունիկը և 7 թզուկները» - ճշտախոս
Հեռուստասերիալ «Բնակարան N 2» - Արմեն2001 թվականին Ֆրանսիայում և Բելգիայում մասնակցել է «ՖԻՏԱ» միջազգային փառատոնին՝ «Ընտրություն» ներկայացումով։ 2008 թվականին Մոսկվայում մասնակցել է «Կարոտ» հայկական փառատոնին, որտեղ խաղացել է թուրք փաշայի դերը Պերճ Զեյթունցյանի «Ոտքի, դատարանն է գալիս» ներկայացման մեջ և արժանացել դիպլոմի։


== Ծանոթագրություններ ==
MTV Ուկրաինա

MTV Ուկրաինա (ուկրաիներեն՝ MTV Україна), ուկրաինական երաժշտական-ժամանցային հեռուստաալիք, սկսվել է հեռարձակվել 2007 թ. օգոստոսի 24-ին։ Լուծարվել է 2013 թ. մայիսի 31-ին, իր հաճախականությունները զիջելով Zoom հեռուստաալիքին։


== Ծանոթագրություններ ==
Շուշպա

Շուշպա (ռուս.՝ Шушпа, բաշկիրերեն՝ Шушпа), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 63 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հաղթողը կանգնում է միայնակ

«Հաղթողը կանգնում է միայնակ»  վեպը բրազիլացի գրող Պաուլո Կոելիոյի գեղարվեստական ստեղծագործությունն է, որն առաջին անգամ հրատարկվել է 2008 թվականին։ Գիրքն առաջին անգամ հրատարակվել է պորտուգալերենով, O Vencedor está Só վերնագրի ներքո։ Սա Կոելիոյի տասներեքերրորդ խոշոր գիրքն էր։ Գիրքը հեղինակի խոսքով հիմնված է  «The Superclass» կոչվող  երևույթի՝ աճող վերելքի վրա  :


== Թեմա ==

Գիրքն ազատ պատմում է մի քանի անհատների պատմությունը. ռուս միլիոնատեր Իգորի, Մերձավոր Արևելքի նորաձևության մագնատ Համիդի, ամերիկացի դերասանուհի Գաբրիելայի, ով պատրաստակամ է խաղալու առաջատար դերեր,  հավակնոտ քրեական դետեկտիվ Սավոյի,ով հույս ունենի լուծել իր կյանքի գործը, և Ժասմինի, ով գտնվում է հաջողակ մոդելավորման կարիերա անելու եզրաին:պատմվածքը պատմում է  24 ժամվա ընթացքում հերոսների միջև առկա էպիկական դրամայի եւ լարվածության մասին Կաննի կինոփառատոնին։ Իգորը՝ արտասովոր խելքի տեր մի մարդ, խոստացել է ինքն իրեն կործանել աշխարհը միայն թե հետ բերի իր սիրելի կնոջը՝ Եվային, ով լքել է նրան հաջողակ դիզայների՝ Համիդի համար։


== Ծանոթագրություններ ==


== Արտաքին հղումներ ==
Official Paulo Coelho website Archived 2015-04-03 at the Wayback Machine.
Washington Post review
Աֆրիկայի ազգերի գավաթ 1970

1970 թ. Աֆրիկայի ֆուտբոլի կոնֆեդերացիայի կողմից կազմակերպվեց աֆրիկյան ազգերի գավաթի 7-րդ խաղարկությունը։ Մրցաշարը երկրորդ անգամ անցկացվեց Սուդանում։ Հանդիպումները տեղի ունեցան փետրվարի 6-ից մինչև փետրվարի 16-ը Խարթում և Վադ Մեդանի քաղաքներում։ Մրցաշարի ձևաչափը նախորդ խաղարկության համեմատ չփոխվեց. համաձայն նրա՝ 4-ական հավաքականներից կազմված երկու խմբերից յուրաքանչյուրում հաղթող երկու հավաքականներ շարունակում էին պայքարը կիսաեզրափակիչում, որի արդյունքում էլ որոշվում էին երրորդ տեղի համար հանդիպման և եզրափակիչի մասնակիցները։


== Որակավորում ==


== Մասնակիցներ ==


== Մրցավայրեր ==


== Հանդիպումներ ==


=== Խմբային փուլ ===


==== Խումբ A ====
Հանդիպումների արդյունքները


==== Խումբ B ====
Հանդիպումների արդյունքները


=== Փլեյ-օֆֆ ===


==== Կիսաեզրափակիչ հանդիպումներ ====


==== Հանդիպում 3-րդ տեղի համար ====


==== Եզրափակիչ ====


== Ռմբարկուներ ==


== Մրցանակներ և նվաճումներ ==
Մրցաշարի «լավագույն ֆուտբոլիստ» ճանաչվեց կիսապաշտպան  Իբրահիմ Սանդին։ Իսկ մրցաշարի լավագույն ռմբարկու  Լորան Պոկուն ստացավ «ոսկե խաղակոշիկ» մրցանակը։


== Մրցաշարային աղյուսակ ==


== Հղումներ ==
1970 թ. աֆրիկյան ազգերի գավաթը (ԿԱՖ-ի կայք), (RSSSF-ի արխիվ) (en)
Եգիպտոսի հավաքականը աֆրիկյան ազգերի գավաթում (angelfire.com) (en)
Ժերար Դրեյֆուսի ժամանակագրությունը (rfi.fr) (fr)
Ժիրաու դու Պոնսիանու

Ժիրաու դու Պոնսիանու (պորտ.՝ Girau do Ponciano), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի գյուղատնտեսական շրջանում։ Մտնում է Արապիրակայի գավառի կազմի մեջ։ Բնակչությունը կազմում է 12 916 մարդ։ Գրավում է 338,60 կմ2 տարածք։


== Պատմություն ==
Քաղաքը հիմնադրվել է 1959 թվականին։


== Ծանոթագրություններ ==


== Արտաքին հղումներ ==
Տեղեկություններ Ժիրաու դու Պոնսիանուի մասին
Իտուրուպ

Իտուրուպ, ամենախոշոր կղզին Կուրիլյան կղզիների խմբում։ Տարածությունը 6.7 հազար կմ2 է, երկարությունը՝ 200 կմ, լայնությունը՝ մինչև 27 կմ։ Բարձրությունը մինչև 1634 մ է։ Կղզում էր Կուրիլսկ քաղաքը։


== Անվանում ==
Ենթադրում են, որ անվանումն առաջացել է այնու լեզվի էտորոպա «մեդուզա» բառից։


== Պատկերասրահ ==
Իտուրուպ
		
		
		


== Ծանոթագրություններ ==
Գավազան (եկեղեցական)

Անվան այլ կիրառումների համար տե՛ս՝ Գավազան (այլ կիրառումներ)Գավազան, եկեղեցում պաշտոնի, աստիճանի խորհրդանիշ, կուակրոն հոգևորականների պատվի նշան։ Ունի հոգևոր իշխանության և առաջնորդության խորհրդանիշ։ Գավազանը տրվում է ձեռնադրության ժամանակ, աղոթքով և օրհնությամբ։ Գավազանները պատրաստվում են տարբեր նյութերից։ Սովորաբար պատրաստված են լինում փայտից, մետաղից, ոսկորից, հազվադեպ՝ բյուրեղից կամ ապակուց։ Բարձրությունը լինում է կրողի հասակի չափով, կամ մի քիչ ավելի։


== Տեսակներ ==
Ներկայումս Հայ առաքելական եկեղեցում կա գավազանների երկու տեսակ՝ վարդապետական և եպիսկոպոսական կամ հովվական, որոնք իրենց գլխազարդերով են տարբերվում։


=== Վարդապետական գավազան ===
Վարդապետական գավազանները օձագլուխ են։ Երկու, չորս կամ ավելի գլուխ ունեցող օձերը խորհրդանշում են ճշմարիտ վարդապետությունը, որով արժանանում են փրկության։ Պատրաստված է Մովսեսի օձի նմանությամբ՝ որին նայողները փրկվեցին անապատում։
Երկգլխանի գավազանի գլխի հատվածում օձերի գլուխները դեմ դիմաց են, մեջտեղում կա գունդ, ինչը խորհրդանշում է աշխարհը, վրան խաչ, իսկ օձերի ներքևի հատվածները միացած են միմյանց։ Քառագլուխ գավազանները չունեն ծիսակարգային տարբերություն երկգլխանիներից․ պարզապես ավելի զարդարուն են։
Հույների մոտ օձագլուխ գավազաններն օգտագործվում են եպիսկոպոսների կողմից։ Հայ եկեղեցում հնում նույնպես այդպես է եղել։ Լատին եկեղեցու հետ հարաբերություններ հաստատման ժամանակ Գրիգոր Դ Տղա կաթողիկոսը Հռոմի Լուկիոս Գ Պապից 1184 թվականին ստանում է ամբողջական քահանայական զգեստ, որից հետո օձագլուխ գավազանների կիրառությունն անցավ վարդապետներին։


=== Եպիսկոպոսական գավազան ===
Եպիսկոպոսական կամ հովվական գավազանը Հայ Եկեղեցի է ներմուծվել Կաթոլիկ եկեղեցու նմանությամբ։ Դրա վերևի հատվածում կա իր մեջ դարձած գալարաձև, կլորացած գլուխ։ Այն նաև ունի բողբոջանման զարդեր, որը պատրաստված է Ահարոն քահանայապետի ծաղկած գավազանի նմանությամբ։ Եպիսկոպոսական գավազաններն իրենց արտաքին տեսքով նման են սովորական հովվական գավազանին, ինչի պատճառով կոչվում են նաև հովվական։ Այս գավազանների պտտվող մասի վերջավորությունում լինում է նաև օձի գլուխ (միայն մեկ օձ)։ Եպիսկոպոսական կամ հովվական գավազաններ կրում են և եպիսկոպոսները, և կաթողիկոսները։
Կաթողիկոսի գավազանը սովորաբար ավելի ճոխ է, որի վերևի մասում ամրացված է արծվի պատկերով գեղեցիկ, ոսկեթել դաստառակ։


== Ասա ==
Ասան երկար գավազան է, որի բարձրությունը հասնում է մինչև կրողի կուրծքը։ Կաթողիկոսները, ինչպես նաև պատրիարքներն ու առաջնորդները (միայն իրենց թեմից ներս) հանդիսավոր, պաշտոնական առիթների ժամանակ օգտագործում են ասա՝ ի նշան իշխանության։ Այն ծիսական արարողությունների համար չի օգտագործվում, և ի տարբերություն գավազանի, ունի ավելի պարզ հարդարանք։ Ասայի վերնամասը պատրաստվում է տարբեր մետաղներից, ունենալով բարձրարվեստ խաչի պատկեր։ Ասան երբեմն ամբողջությամբ է պատրաստված լինում մետաղից։
Պատրիարքի և կաթողիկոսի ասաներն ավելի բարձր են և հասնում են մինչև ուսերը։


== Ծանոթագրություններ ==
Կուլիգինո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ԿուլիգինոԿուլիգինո (ռուս.՝ Кулигино), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեհու

Լեհու (էստ․՝ Lehu), գյուղ Էստոնիայի Պյարնումաա նահանգի Հալինգա շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վուոկինյոկի

Վուոկինյոկի (ռուս.՝ Вуокинйоки), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Սուդնո գետի աջ ափին՝ 17 կմ հեռավորության վրա։ Գետի երկարությունը 30 կմ է, ավազանի 
տարածքը 618 կմ2։

Գետաբերանից 8,8 կմ հեռավորության վրա, աջ ափին թափվում է գետ՝ Պիրտա։
Գետաբերանից 13 կմ հեռավորության վրա, ձախ ափին թափվում է գետ՝ Ախկիվա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է մինչև Յուշկոզերսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000812102000002932
Հիդրոլոգիական ուսումնասիրությունների կոդը - 102000293
Ավազանի կոդը - 02.02.00.008
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ելովկա (այլ կիրառումներ)

Ելովկա, կարող է վերաբերել՝

Ելովկա - գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Ելովկա - գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Ելովկա - գետ Ռուսաստանում, Բիրյուլյայի վտակը
Ելովկա - գետ Ռուսաստանում, Կոբրայի վտակը
Ելովկա - գետ Ռուսաստանում, Յամսկայայի վտակը
Ելովկա - գետ Ռուսաստանում, Պիսանայայի վտակը
Բելտիրսկոե

Բելտիրսկոե (ռուս.՝ Бельтырское, խակ.՝ Пiлтiрдеги аалы), գյուղ Ռուսաստանի Խակասիա հանրապետության Ասկիզսկի շրջանի կազմում։
Բնակչությունը 2004 թվականին գրանցված տվյալներով կազմում էր 5129 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մովսիսյան

Մովսիսյան` հայկական ազգանուն է, ստեղծվել է Մովսես անունով։


== Կրողները ==
Արմեն Մովսիսյան (*1964 թ.Լենինական, ներկայիս` Կումայրի)` հայ երգահան
Հարություն Մովսիսյան (*1951 թ.Երևան, դերասան
Յուրա Մովսիսյան (*1987 թ.Բաքու)` հայ ֆուտբոլիստ
Սերգեյ Մովսիսյան (*1987 թ.Թբիլիսի, չեխերեն` )` հայազգի շախմատիստ


== Գրելաձևերը ==
դասական ուղղագրությամբ` ՄՈՎՍԻՍԵԱՆ
անձնագրերում, լատինագիր` MOVSISSYAN


== Այլ լեզուներում ==
ռուսական՝ Մոիսեև•Моисеев
(3080) Մոիսեև (Moisseiev) աստերոիդ
ուկրաինական՝ Մոյսեենկո•Мойсеенко


== Ծանոթագրություններ ==
(5019) Էրֆյորդ

(5019) Էրֆյորդ (անգլ.՝ Erfjord), աստերոիդ աստերոիդների հիմնական գոտում։ Հայտնաբերվել է 1979 թվականի հունիսի 25-ին Էլեանորա Հելինի և Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,425587 ա. մ., առավելագույնը մոտենում է 2,2448 ա. մ. հեռավորության վրա և հեռանում 2,6063 ա. մ.։ Արեգակի շուրջ մեկ ամբողջական պտույտ է կատարում 1379,82 երկրային օրվա ընթացքում, իր ուղեծրով շարժվելով միջինում 0,260903 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,57° անկյուն։


== Անվանում ==
Աստերոիդն իր անվանումն ստացել է Նորվեգիայի արևմուտքում գտնվող Էրֆյորդ բնակավայրի անունից։ Էրֆյորդի դպրոցը 2009 թվականին, որը Նորվեգիայում «աստղաբանության տարի» էր հռչակված, «Աստղաբանության դասավանդման լավագույն դպրոց» մրցույթի երեք հաղթողներից մեկն էր։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5019) Էրֆյորդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պերես Գալդոս

Բենիտո Պերես Գալդոս (իսպ.՝ Benito Pérez Galdós, մայիսի 10, 1843(1843-05-10)[…], Լաս Պալմաս, Իսպանիա - հունվարի 4, 1920(1920-01-04)[…] կամ 1920, calle de Hilarión Eslava), իսպանացի գրող, ռեալիստ, իսպանական գրականության մեջ քննադատական ռեալիզմի ներկայացուցիչ։ Թագավորական ակադեմիայի անդամ (1897)։ Ընտրվել է կորտեսների դեպուտատ (1886-90, 1907)։ Մոտ 80 վեպերի, ինչպես նաև շատ դրա մաների և պատմվածքների հեղինակ է։ «Ոսկյա շատրվան» (1870), «Կտրիճը» (1871) վեպերում պատմել է 19-րդ դարի իսպանական առաջին հեղափոխությունների մասին։ 1873-1912 թվականին գրված վեպերն ամփոփված են «Ազգային դրվագներ» (հ․ 1-46) հերոսապատումում և նվիրված են Իսպանիայի պատմությանը՝ Տրաֆալգարի ճակատամարտից (1805) մինչև (1868-74) հեղափոխության պարտությունը։ «Դոնյա Պեր-ֆեկտա» (1876) և այլ վեպերի հիմքում ընկած է կալվածատիրական ուժերի քննադատությունը, միջնադարյան բարքերը, կաթոլիկական ֆանատիզմը։
Պերես Գալդոսը սկզբնավորել է իսպանական սոցիալական դրաման («Էլեկտրա», 1901)։ Նրա ոճի առանձնահատուկ գծերն են՝ դինամիզմը, հրապարակախոսական սրությունը։ Նշանակալի ազդեցություն է թողել իսպանական ռեալիստական վեպի զարգացման վրա։


== Ծանոթագրություններ ==
Օպտիկական սարքեր

Օպտիկական սարքեր, սարքեր, որոնք օպտիկական համակարգերի միջոցով ձևափոխում են աղբյուրից եկող օպտիկական տիրույթի լուսային ճառագայթների փունջը։ Օպտիկական սարքերում օպտիկական տարրերը (ոսպնյակ, հայելի, պրիզմա և այլն) միշտ զուգակցվում են մեխանիկական հարմարանքների հետ, որոնք ապահովում են օպտիկական համակարգի շարժական հանգույցների աշխատանքը։
Ըստ առաջադրված խնդրի բնույթի՝ տարբերում են առարկաների պատկերները գրանցող կամ խոշորացված չափերով էկրանի վրա արտապատկերող սարքեր (լուսանկարչական ապարատ, կինոնկարահանման ապարատ, կինոպրոյեկցիոն ապարատ, պրոյեկցիոն սարք և այլն), փոքր չափերի առարկաները դիտելու սարքեր (խոշորացույց, մանրադիտակ), խոշոր չափերի, բայց մեծ հեռավորության վրա գտնվող առարկաները դիտելու սարքեր (հեռադիտակ, ռեֆլեկտոր, ռեֆրակտոր), ինտերֆերենցիոն և դիֆրակցիոն սարքեր (ինտերֆերոմետր, դիֆրակցիոն ցանց և այլն), լույսի ուժը, գույնը, լույսի աղբյուրի պայծառությունը և ջերմաստիճանը չափող լուսաչափական սարքեր և պիրոմետրեր, սպեկտրային սարքեր, բևեռացման սարքեր և այլն։
Օպտիկական սարքերի մեծ խումբ են կազմում նաև օպտիկական չափիչ սարքերը։
Էվանգելինա (ֆիլմ, 1929)

Էվանգելինա, 1929 թվականին նկարահանված ամերիկյան համր կինոնկար, որի ռեժիսորը Էդվին Քարևն էր, իսկ գլխավոր դերակատարը՝ դերասանուհի Դոլորես դել Ռիոն։ 1913 թվականին պրոդյուսեր Արթուր Հոփկինսի կողմից բեմադրված պիեսը հաջողությամբ հասել է Բրոդվեյյան բեմ։ Հանդիսացել է Հենրի Լոնգֆելոյի բանաստեղծության հիման վրա նկարահանված վերջին համր կինոնկարը։ Թողարկվել է Վիտաֆոն սկավառակի վրա ամբողջ երկխոսությամբ, երաժշտությամբ և ձայնային էֆեկտների ընտրանիով հանդերձ։


== Դերասանական կազմ ==
Դոլորես դել Ռիոն Էվանգելինի դերում
Ռոլանդ Դրյուն Գաբրիելի դերում
Ալեք Բ. Ֆրենսիսը հայր Ֆելիկիանի դերում
Դոնալդ Ռիդը մկրտողի դերում
Փոլ ՄաքԱլիստերը Բենեդիկտ Բելֆոնտեյնի դերում
Ջեյմս Մարկուսը Բեյսիլի դերում
Ջորջ Ֆ. Մարիոնը Ռենե Լեբլանկի դերում
Բոբի Մակը Մայքլի դերում
Լուիս Փեյնը գլխավոր կառավարչի դերում
Լի Շամուեյը գնդապետ Ուինսլոուի դերում


== Ծանոթագրություններ ==


== Արտաքին հղումներ ==
Evangeline(անգլ.) ֆիլմը Internet Movie Database կայքում
«Synopsis»(անգլ.) ֆիլմը Allmovie կայքում:
Evangeline; lobby poster
Տագուատինգա (Տոկանտինս)

Տագուատինգա (պորտ.՝ Taguatinga), համայնք Բրազիլիայում՝ Տոկանտինս նահանգի կազմում։ Գտնվում է Արևելյան Տոկանտինսի մարզում։ Մտնում է Դիանոպոլիսի գավառի կազմի մեջ։ Բնակչությունը կազմում է 14 477 մարդ՝ 2006 թվականի տվյալներով։ Գրավում է 2 437,386 կմ2 տարածք։ Բնակչության խտությունը՝ 5,9 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 32.809.678,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.364,32 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,667 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Տագուատինգայի (Տոկանտինս)մասին
Բուլյակ (գյուղ, Բազիտամակսկի գյուղխորհուրդ)

Անվան այլ կիրառումների համար տե՛ս՝ ԲուլյակԲուլյակ (ռուս.՝ Буляк, բաշկիրերեն՝ Бүләк), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տրանսիլվանիայի Ալպեր

Տրանսիլվանիայի Ալպեր (կամ ՝ Հարավային Կարպատներ, ռումիներեն՝ Carpaţii Meridionali), լեռնային շրջան հարավ-կենտրոնական Ռումիայում։ Շրջանը ձգվում է Կարպատների Prahova գետի հովտից մինչև Timiş և Cerna գետերի լեռնանցքը։


== Լեռներ ==
Տրանսիլվանիայի Ալպերի միջին բարձրությունը 1500-1750 մ է։ Ամենաբարձր կետն է Moldoveanu լեռը 2544 մ բարձրությամբ, որը նաև Ռումինիայի ամենաբարձր կետն է համարվում։ Այն մտնում է Făgăraş լեռնաշղթայի մեջ։ Լեռնային շրջանը ձգվում է մոտ 250-300 կմ։ Այն ձևավորվել է Կայնոզոյան դարաշրջանում և հանդիսանում է Եվրոպական Ալպերի արևելյան թևի մի մասը։ Տրանսիլվանիայի Ալպերը մտնում են Ալպ-Հիմալայան լեռնազանգվածի մեջ։ Դրանք ծածկված են մարգագետիններով, սաղարթախիտ ու լայնատերև անտառներով։
Դումենցա

Դումենցա (իտալերեն՝ Dumenza), կոմունա Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը ըստ 2004 թվականի տվյալների կազմում է 1326 մարդ։ Բնակչության միջին խտությունը՝ 74 մարդ/կմ²։ Զբաղեցնում է 18 կմ² տարածք։ Փոստային ինդեքս՝ 21010։ Հեռախոսային կոդը՝ 0332։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0332 517239
Էլեկտրոնային փոստ՝ info@comune.dumenza.va.it
Պաշտոնական կայք՝ http://www.comune.dumenza.va.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Դուի շրջան (Հարավային Դակոտա)

Դուի շրջան (անգլ.՝ Dewey County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 5.965 կմ² է, բնակչությունը՝ 5.301 մարդ (2010 թ. տվյալներով)։ Շրջկենտրոնն է Թիմբեր Լեյք բնակավայրը։ Կազմավորվել է 1873 թ.։
(3587) Դեկարտ

(3587) Դեկարտ (անգլ.՝ Descartes), աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 8-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,702911 ա. մ., առավելագույնը մոտենում է 2,5987 ա. մ. հեռավորության վրա և հեռանում 2,8072 ա. մ.։ Արեգակի շուրջ մեկ ամբողջական պտույտ է կատարում 1623,1 երկրային օրվա ընթացքում, իր ուղեծրով շարժվելով միջինում 0,221797 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3587) Դեկարտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիլադեատի

Վիլադեատի  (իտալերեն՝ Villadeati), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 509 մարդ (2008)։ Բնակչության խտությունը՝ 35 մարդ/կմ²։ Տարածքը կազմում է 14 կմ²։ Փոստային ինդեքս՝ 15020։ Հեռախոսային կոդ՝ 0141։
Վիլադեատին սահմանակից է Ալֆյանո Նատա, Մուրիզենգո, Օդալենգո Գրանդե, Օդալենգո Պիկոլո, Մոնտիլիո Մոնֆերատո և Տոնկո համայնքներին։
Կոմունայի հովանավորն է Սուրբ Ռեմիջիոն (Ռեմիջիո դի Ռեյմս)։ Տոնը նշվում է հոկտեմբերի 1-ին։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գաղմա Դվաբզու

Գաղմա Դվաբզու (վրաց.՝ გაღმა დვაბზუ), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 125 մետր բարձրության վրա։ Շրջկենտրոն Օզուրգեթից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում էր 772 մարդ, մեծամասնությունը՝ վրացիներ (99 %)։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Տես նաև ==
Դվաբզու


== Ծանոթագրություններ ==
Շիլովիչի (գյուղ, Դուխովշչինսկի շրջան)

Շիլովիչի (ռուս.՝ Шиловичи), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 201 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջանլուկա Մանչինի

Ջանլուկա Մանչինի (իտալերեն՝ Gianluca Mancini, ապրիլի 17, 1996(1996-04-17), Պոնտեդերա, Պիզա, Տոսկանա, Իտալիա), իտալացի պրոֆեսիոնալ ֆուտբոլիստ։ Ներկայումս Ատալանտայից վարձավճարով հանդես է գալիս Ռոմայի կազմում։ Խաղում է կենտրոնական պաշտպանի դիրքում։


== Ակումբային կարիերա ==


=== Պերուջա ===
Մանչինին Ֆիորենտինայի ակադեմիայի սան է։ 2015 թվականի հուլիսի 10-ին նա 1 տարվա վարձավճարով տեղափոխվեց Պերուջա։ Իր պրոֆեսիոնալ դեբյուտը Մանչինին նշեց օգոստոսի 9-ին՝ Իտալիայի գավաթի Ռեջանայի դեմ խաղում։ Առաջին հանդիպումը առաջնությունում անցկացրեց սեպտեմբերի 11-ին՝ Պեսկարայի դեմ խաղում։ Վարձավճարի ընթացքում Մանչինին անցկացրեց 14 հանդիպում, ինչից հետո 2016 թվականի օգոստոսի 1-ին լրիվ տրանսֆերով միացավ Պերուջային։ Իր առաջին գոլը պրոֆեսիոնալ կարիերայում խփեց 2017 թվականի ապրիլի 29-ին՝ Պրո Վերչելիի դեմ խաղում։ Պերուջայի առաջին թիմի կազմում Մանչինին անցկացրեց 30 հանդիպում՝ դառնալով 1 գոլի հեղինակ։


=== Ատալանտա ===
2017 թվականի հունվարի 12-ին Մանչինին 200․000 եվրոյով տեղափոխվեց Ատալանտա, ինչից հետո մինչև մրցաշրջանի ավարտը վարձավճարով վերադարձավ Պերուջա։ Իր դեբյուտը Սերիա A-ում նշեց սեպտեմբերի 24-ին՝ փոխարինելով Ռաֆայել Տոլոյին Ֆիորենտինայի դեմ խաղում։ Առաջին գոլը Ատալանտայի կազմում խփեց 2018 թվականի փետրվարի 4-ին՝ Կիևոյի դեմ խաղում։ Մարտի 14-ին իտալացին հեռացվեց խաղադաշտից Յուվենտուսի դեմ խաղում՝ ստանալով երկրորդ դեղին քարտը հանդիպման 79-րդ րոպեին։ Իր առաջին մրցաշրջանում Մանչինին անցկացրեց 13 հանդիպում՝ դառնալով 1 գոլի հեղինակ։
Իր առաջին հանդիպումը եվրոպական առաջնություննեում Մանչինին անցկացրեց 2018 թվականի հուլիսի 26-ին՝ Եվրոպայի Լիգայի որակավորման 2-րդ փուլի Սարաևոյի դեմ խաղում՝ այս խաղում դառնալով գոլի հեղինակ։ Հոկտեմբերի 27-ին իտալացին գոլի և գոլային փոխանցման հեղինակ դարձավ Պարմայի դեմ խաղում։ Նոյեմբերի 4-ին նա գոլ խփեց Բոլոնյայի դեմ խաղում՝ օգնելով իր թիմին հաղթել 2-1 հաշվով։ Ատալանտայի կազմում Մանչինին անցկացրեց 48 հանդիպում՝ դառնալով 7 գոլի և 1 գոլային փոխանցման հեղինակ։


=== Ռոմա ===
2019 թվականի հուլիսի 17-ին Մանչինին վարձավճարով միացավ Ռոմային՝ ակումբի հետ կնքելով 5 տարվա պայմանագիր։


== Միջազգային կարիերա ==
Մանչինին ներկայացրել է Իտալիան մինչև 21 տարեկանների երիտասարդական հավաքականում։ 2019 թվականի հունիսին նա մասնակցեց Եվրոպայի Մ21 առաջնությանը՝ անցկացնելով 3 հանդիպում, սակայն Իտալիան դուրս մնաց մրցաշարի խմբային փուլից։
Իտալիայի ազգային հավաքական Մանչինին առաջին անգամ հրավիրվեց 2018 թվականի նոյեմբերի 16-ին Ռոբերտո Մանչինիի կողմից՝ Միացյալ Նահանգների դեմ ընկերական խաղերի համար, սակայն այս հանդիպումներում խաղադաշտ դուրս չեկավ։ Իր դեբյուտը ազգային հավաքականում նշեց 2019 թվականի մարտի 26-ին՝ թիմի մեկնարկային կազմում խաղադաշտ դուրս գալով Լիխտենշտայնի դեմ խաղում։


== Կարիերայի վիճակագրություն ==


=== Ակումբային վիճակագրություն ===
2019 թվականի օգոստոսի 17-ի դրությամբ


=== Միջազգային վիճակագրություն ===
2019 թվականի օգոստոսի 17-ի դրությամբ


== Ծանոթագրություններ ==


== Արտաքին հղումներ ==
Մանչինիի պաշտոնական Ինստագրամի էջը
Մանչինին transfermarkt-ում
Մանչինին soccerbase.com-ում
Մանչինին WhoScored.com կայքում
Մանչինին Ռոմայի պաշտոնական կայքում
Մանչինին ՈՒԵՖԱ-ի պաշտոնական կայքում
Ֆիերիի գավառ

Ֆիերի (ալբ․՝ Qarku i Fierit), Ալբանիայի գավառներից մեկը, որը գտնվում է երկրի հյուսիսարևմտյան մասում։ Վարչական կենտրոնը Ֆիերի քաղաքն է։
Բնակչությունը 384 386 մարդ է (2001 թ-ի տվյալներով), իսկ տարածքը՝ 1 887 կմ²։
Սահմանակից է՝

Տիրանային հյուսիսում
Էլբասանին հյուսիս-արևելքում
Բերատին արևելքում
Գիրոկաստրային հարավ-արևելքում
Վլյորային հարավումներառում է երեք ենթաշրջաններ՝

Լյուշնյա
Մալակաստրա
Ֆիերի


== Ծանոթագրություններ ==


== Աղբյուր ==
Counties of Albania (անգլ.)